open-index/open-wikipedia-markdown huggingface dataset:
Ķēdaiņu rajona pašvaldība

**Ķēdaiņu rajona pašvaldība** () ir viena no Lietuvas pašvaldībām. Atrodas Kauņas apriņķī, vēsturiskajā Augštaitijas novadā. Tā robežojas ar Radvilišķu rajona, Panevēžas rajona, Ukmerģes rajona, Jonavas rajona, Kauņas rajona un Raseiņu rajona pašvaldībām.

## Seņūnijas

## Ārējās saites
Amēbas

**Amēbas** (*Amoeba*) ir mikroskopisku vienšūnas organismu ģints, kas ietilpst *[[Amoebidae]]* dzimtā. Agrāk amēbas tika klasificētas sarkodīnvicaiņu tipā sakņkāju virsklasē, bet pašlaik speciālisti sliecas tās izdalīt atsevišķā *[[Amoebozoa]]* tipā. Amēbu ārējais izskats pastāvīgi mainās, jo nepārtraukti veidojas pseidopodijas (māņkājiņas), ar kuru palīdzību tās pārvietojas. Amēbu veido viena šūna, kuru no ārpuses ierobežo membrāna un tās iekšpusē atrodas citoplazma, kurā ir visi amēbām nepieciešamie organoīdi. Tās vairojas mitozes procesā, bezdzimumiski.

Mūsdienās, kā vienu no eikariotisko šūnu pārstāvjiem, pēta amēbu, kurai nav mitohondriju, bet ir endosimbiotiskas aerobas baktērijas un tai ir iespējams oksidatīvs metabolisms.

## Atsauces

## Ārējās saites
Kanādas—PSRS supersērija

**Kanādas—PSRS supersērija** bija astoņu hokeja spēļu sērija starp Kanādas un PSRS izlasēm, kas notika 1972. gada septembrī. Tā bija pirmā reize PSRS un Kanādas komandu savstarpējo spēļu vēsturē, kad Kanādas izlasi pārstāvēja NHL hokejisti. Šī bija Kanādas izlases pirmā dalība starptautiskajās sacensībās pēc tam, kad izlase strīda ar IIHF dēļ bija atsaukusi dalību no sacensībām. Sērija tika rīkota, lai noskaidrotu labāko hokeja izlasi. Pirmās četras spēles tika aizvadītas Kanādā, savukārt pārējās četras — Maskavā. Kanāda uzvarēja četrās spēlēs, PSRS — trijās, taču vienā spēlē tika fiksēts neizšķirts.

## Statistika
### Komanda

### Spēlētāji

#### Treneris
* Harijs Sindens – galvenais treneris
* Džons Fērgusons – trenera palīgs

#### Treneri
* Vsevolods Bobrovs – galvenais treneris
* Boriss Kulagins – trenera palīgs

## Ārējās saites

*
Bilance

**Bilance** ir finanšu pārskata perioda beigās kontu formā sastādīts uzņēmuma valdījumā esošā īpašuma (aktīvu) un kapitāla (pasīvu) pretstatījums. Bilancē aktīvu kopējai vērtībai ir jābūt vai ir vēlams būt vienādai ar pasīvu kopējo vērtību.

Bilance tiek sastādīta ik gadu noteiktā laikā (parasti fiskālā gada beigās). Bilance bieži tiek raksturota kā uzņēmuma tā brīža finansiālās situācijas momentuzņēmums. Bilanci izmanto, piemēram, investori (lai zinātu, vai ieguldīt uzņēmumā), bankas (lai zinātu, vai piešķirt uzņēmumam aizdevumu), rēķinot bankrota prognozi utt.

## Bilances struktūra

## Skatīt arī
* Finanšu pārskats
Aktīvi

**Aktīvi** ir viena no centrālajām grāmatvedības kategorijām, kas atspoguļo uzņēmuma resursus un vērtības, kuras tā var izmantot nākotnē, lai radītu ekonomisko labumu. 

Bilance ir finanšu pārskats, kas parāda uzņēmuma finansiālo stāvokli konkrētā brīdī. Aktīvi atrodas vienā bilances pusē, un tie tiek finansēti vai nu no uzņēmuma pašu kapitāla, vai no aizņemtiem līdzekļiem (pasīviem).

## Aktīvu kategorijas
Aktīvus var iedalīt vairākās kategorijās, atkarībā no to veida un likviditātes (spējas ātri pārvērsties naudā):

1. Ilgtermiņa aktīvi (pamatlīdzekļi)

Šie ir aktīvi, kuri kalpo ilgāk par vienu gadu un kuri tiek izmantoti uzņēmuma darbībā ilgtermiņā. Tie var ietvert:

* Nekustamo īpašumu (ēkas, zemes gabali)
* Iekārtas un mašīnas
* Ilgtermiņa finanšu ieguldījumus (akcijas, obligācijas, ilgtermiņa aizdevumi)
* Nemateriālos aktīvus, piemēram, patenti, zīmoli, intelektuālais īpašums.

2. Īstermiņa aktīvi (apgrozāmie līdzekļi)

Šie ir aktīvi, kurus uzņēmums plāno izmantot vai pārvērst naudā viena gada laikā. Tie ietver:

* Skaidra nauda un bankas konti
* Debitori (naudas summas, kuras uzņēmumam ir parādā klienti vai partneri)
* Krājumi (inventārs, izejvielas, nepabeigta ražošana, gatavie produkti)
* Īstermiņa ieguldījumi (akcijas, obligācijas, kuras paredzēts pārdot tuvākajā nākotnē)

3. Finanšu aktīvi

Tie ir vērtspapīri, piemēram, akcijas, obligācijas vai aizdevumi, ko uzņēmums tur un no kuriem gūst ienākumus vai kapitāla pieaugumu.

4. Nemateriālie aktīvi

Šie ir aktīvi, kuriem nav fiziskas formas, bet tiem ir vērtība, kas var radīt ieņēmumus. Piemēri ietver:

* Patenti
* Preču zīmes
* Licences
* Programmatūra

## Ārējās saites
Ufa (nozīmju atdalīšana)

**Ufa** var būt:
* Ufa — pilsēta Krievijā;
* Ufa (upe) — upe Krievijā;
* UFA — Vācijas kinokompānija.
Acidobaktērijas

**Acidobaktērijas** (*Acidobacteria* Cavalier-Smith, 2002) ir baktēriju valsts tips, kuru pārstāvji fizioloģiski atšķiras no pārējām baktērijām un sastopami visur, galvenokārt augsnē. Daži ir acidofilētiķi, kuriem patīk skāba vide.

Acidobaktērijas ir grūti kultivējamo baktēriju grupa, kuru 1992. gadā iedalīja atsevišķā tipā drīz pēc pirmā pārstāvja *[[Acidobacterium capsulatum]]* aprakstīšanas. Līdz 2010. gadam ir atklātas jaunas 6 ģintis un 10 sugas.

Sugas:
* *[[Acidobacterium capsulatum]]*
* *[[Holophaga foetida]]*
* *[[Terriglobus roseus]]*
* *[[Chloracidobacterium thermophilum]]*
* *[[Bryobacter aggregatus]] *
* *[[Edaphobacter modestus]] *
* *[[Edaphobacter aggregans]] *
* *[[Acanthopleuribacter pedis]] *
* *[[Granulicella paludicola]] *
* *[[Granulicella pectinivorans]] *
* *[[Granulicella aggregans]]*
* *[[Granulicella rosea]]*

## Literatūra
* Ryan T. Jones, Michael S. Robeson, Christian L. Lauber, Micah Hamady, Rob Knight and Noah Fierer (2009). *[https://web.archive.org/web/20160304225555/http://amo.colorado.edu/jonesISME.pdf A comprehensive survey of soil acidobacterial diversity using pyrosequencing and clone library analyses]*. The ISME Journal. 3, 442–453 
* Susan M. Barns, Elizabeth C. Cain, Leslie Sommerville, and Cheryl R. Kuske (2007). *[http://www.ncbi.nlm.nih.gov/pmc/articles/PMC1892891/ Acidobacteria Phylum Sequences in Uranium-Contaminated Subsurface Sediments Greatly Expand the Known Diversity within the Phylum]*. Appl Environ Microbiol.  73(9): 3113–3116.
* Панкратов Т. А. (2012). Ацидобактерии в микробных сообществах болотных и тундровых лишайников . Микробиология, том 81, № 1, с. 56–63
2009. gada Pasaules čempionāts šosejas riteņbraukšanā

**2009. gada [[Pasaules čempionāts šosejas riteņbraukšanā]]** notika Mendrisio, Šveicē, no 23. līdz 27. septembrim. Čempionāts sastāvēja no grupas un individuālā brauciena vīriešiem, sievietēm un vīriešiem līdz 23 gadu vecumam. Tas bija 82. Pasaules čempionāts.

## Sacensību kopsavilkums

## Medaļu tabula

## Atsauces

## Ārējās saites

* 
* UCI lapa Pasaules čempionātiem
Krustiņi

**Krustiņi** (agrāk arī **Sēnīte**) ir apdzīvota vieta Siguldas novada Inčukalna pagastā. Izvietojusies Gaujas kreisajā krastā autoceļu A2 un A3 krustojumā 4 km no pagasta centra Inčukalna, 15 km no novada centra Siguldas un  37 km no Rīgas centra.

Krustiņos atrodas atpūtas parks Rāmkalni (veikals, restorāns, rodelis), autoserviss. Netālu dabas piemineklis Inčukalna Velnala. Krustiņiem pieskaita aprūpes ciemu Kārļzemniekus.

## Restorāns "Sēnīte"
Restorānu "Sēnīte" (arhitekts Linards Skuja un inženieris Andris Bite) atklāja 1967. gada 5. decembrī.  2016. gadā objektu iekļāva aizsargājamo valsts kultūras pieminekļu sarakstā. 2023. gada rudenī restorāna ēkas iegādājās ēdināšanas un tās apkalpošanas uzņēmums SIA "*Latvian Catering Company"*, kuras vienīgais kapitāldaļu turētājs bija Rolands Zujevičs. 2025. gadā uzņēmums atradās finansu grūtībās.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Ūdre

**Ūdre** (vīriešu dzimtē Ūdris) ir latviešu cilmes uzvārds. Cilvēki ar šo uzvārdu:

* Ingrīda Ūdre (1958—2024) — latviešu politiķe un ekonomiste;
* Solvita Ūdre (1970) — latviešu politiķe un filoloģe. Ventspils muzeja direktore.

## Skatīt arī
*Ūdrupe
ABB Oy

right|thumb|''Strömberg'' logotips
***ABB Oy*** (agrāk zināms kā ***Strömberg***) ir Somijā reģistrēts uzņēmums, kas nodarbojas ar elektroiekārtu un materiālu piegādi un apkalpošanu. Pieder Šveices un Zviedrijas uzņēmumu grupai *[[ABB]]*. Galvenais birojs atrodas Helsinkos. Dibināts (*Strömberg*) 1889. gadā.

## Vēsture
1889. gadā inženieris Gotfrids Strembergs (*Axel Gottfrid Strömberg*) Helsinkos izveidoja uzņēmumu *Gottfr. Strömbergin sähköliikkeestä* (; "Gotfrida Stremberga elektrokustība"), kas piedāvāja līdzstrāvas ierīces un apgaismojuma iekārtas.
1909. gadā uzņēmums kļuva par kapitālsabiedrību ***Ab Gottfr. Strömberg Oy***.

1910. gadā *Strömberg* iegādājās uzņēmumu *[[Kone]]*, kas veica elektrodzinēju remontu. *Stromberg* bija liftu importēšanas licence no Zviedrijas uzņēmuma *Graham Brothers*, kuru tā nodeva *Kone*.
1916. gadā *Ab Gottfr. Strömberg Oy* nopirka elektrības vadu ražotāju *Suomen Punomatehdas Osakeyhtiö*.
1917. gadā *Strömberg* kā lielākais akcionārs kopā ar citiem dibināja uzņēmumu *Suomen Kaapelitehdas Oy* (tagad *[[Prysmian Finland]]*) kabeļu ražošanai.

Pēc Somijas neatkarības iegūšanas *Strömberg* piedzīvoja finanšu grūtības.
Tā kā *Strömberg* beidzās *Graham Brothers* licence, tad tas savu liftu nodaļu pievienoja *Kone*, kurš 1919. gadā sāka pats savu liftu izgatavošanu un uzstādīšanu.
1922. gadā *Strömberg* pārdeva savas *Suomen Kaapelitehdas* akcijas gumijas ražotājam *[[Nokian Renkaat|Suomen Gummitehdas Oy]]*, kuram jau bija kontrole arī pār papīra ražotāju *[[Nokia|Nokia Ab]]*.

1920. gados *Strömberg* sāka ražot maiņstrāvas iekārtas.
1924. gadā *Kone* tika pārdota Haraldam Herlinam.
1931. gadā *Strömberg* ieguva akcijas spuldžu ražotājā *Suomen Sähkölampputehdas Oy* (tagad *[[Airam]]*), kuras vēlāk pārdeva *[[Nokia]]*.
1930. gados uzņēmuma nosaukums mainīts uz ***Oy Strömberg Ab***.

1943. gadā kopā ar citiem Somijas uzņēmumiem piedalījās autoražotāja *[[Vanaja (uzņēmums)|Vanaja]]* izveidošanā.
1944. gadā Vāsā atklāta jauna *Strömberg* rūpnīca.
Pēc Otrā pasaules kara *Strömberg* kļuva par vienu no desmit Somijas lielākajiem uzņēmumiem. Tas piedalījās Somijas reparāciju programmā ar transformatoriem, elektrodzinējiem, ģeneratoriem.

1960. gados uzņēmums sāka ražot rūpniecisko elektroniku.

1970. gados *Strömberg* sāka attīstīt aktīvās maiņstrāvas tehnoloģijas.

1980. gados uzņēmums attīstīja elektrolīniju aizsardzības sistēmas un uz mikroprocesoriem bāzētas elektroiekārtas.

1982. gada beigās Somijas kokapstrādes uzņēmums *[[Kymmene]]* ieguva vairākumu *Strömberg*. 1983. gadā abi uzņēmumi apvienojās, izveidojot ***Kymi–Strömberg Oy***. Uzņēmumu apvienošanās nedeva cerētos rezultātus, un 1986. gadā *Strömberg* daļa tika pārdota Zviedrijas uzņēmumam *[[Allmänna Svenska Elektriska Aktiebolaget|ASEA]]*.
1988. gadā *ASEA* apvienojās ar Šveices *[[AG Brown Boveri & Cie|BBC]]*, izveidojot *[[ABB]]*, *Strömberg* tika pārdēvēts par ***ABB Strömberg Oy***.

1990. gados uzņēmums dziļāk integrējās *ABB* grupā un pārdēvēts par ***ABB Oy***.

## Atsauces

## Ārējās saites
* ABB Somijas vietne
Aksels Munte

**Aksels Martins Fredriks Munte** (, 1857-1949) bija zviedru ārsts un rakstnieks.

Viņa grāmata "Stāsts par Sanmikelu” (1929) izdota vairāk nekā 45 valodās, latviešu valodā to tulkojusi Vizma Belševica.

## Dzīvesgājums
Aksels Munte dzimis 1857. gada 31. oktobrī Oskarshamnas (Kalmaras lēne) aptiekāra ģimenē.
1874. gadā uzsāka medicīnas studijas Upsālas Universitātē, bet pēc pāris gadiem  plaušu tuberkulozes dēļ bija spiests studijas pārtraukt un doties ārstēties uz Kapri salu netālu no Neapoles. Pēc atveseļošanās Munte turpināja studijas Monpeljē un Parīzes universitātē pie neirologa un psihoterapeita Žana Martēna Šarko. 23 gadu vecumā kļuva par ārstu Parīzē un ātri ieguva popularitāti, tomēr saglabāja iejūtību pret nabadzīgiem pacientiem, kurus ārstēja bez maksas. 1884. gadā Munte ārstēja holēras slimniekus epidēmijas laikā Neapolē.
thumb|left|Skats uz Kapri salu no Sanmikelas villas.
1887. gadā viņš iegādājās ipašumu *Villa San Michele* Anakapri pie Sanmikelas baznīcas Kapri salā, kurā atradās drupas, kuru vēsture saistījās ar Senās Romas laikiem. Munte aizrāvās ar šīs vietas vēsturi, viņš organizēja darbus vēsturiskās vietas atjaunošanai un labiekārtošanai. Šim darbam viņš veltīja lielu daļu no sava turpmākā mūža. Lai iegūtu naudu būvniecības turpināšanai, 1890. gadā Munte atvēra savu privātpraksi netālu no Spāņu kāpnēm Romā.

1908. gadā viņš kļuva par Zviedrijas karalienes Viktorijas ārstu, kura atkārtoti veseļojās Kapri salā. 1910. gadā viņš iegādājās vasarnīcu mežā pie Siljana ezera Zviedrijā.

Pirmā pasaules kara laikā Munte, kas bija precējies ar anglieti, pieņēma Lielbritānijas pilsonību un dienēja britu armijas medicīniskajā daļā. Šajā laikā tapa viņa pirmā grāmata "Sarkanais Krusts, Dzelzs krusts" (*Red Cross, Iron Cross*). Acu slimības dēļ viņš bija spiests pamest Kapri salu un pārcelties uz Zviedriju, kur angliski  uzrakstīja atmiņu un dzīves filozofijas grāmatu "Stāsts par Sanmikelu" (*The Story of San Michele*). Pēc izdošanas 1929. gadā tā kļuva par vienu no vispopulārākajām 20. gadsimta grāmatām.
 
Veiksmīgas acu operācijas rezultātā viņš daļēji atguva redzi un atkal atgriezās savā Sanmikelas villā Anakapri.

Otrā pasaules kara laikā Munte 1942. gadā pieņēma Zviedrijas karaļa Gustava V uzaicinājumu un apmetās uz dzīvi Stokholmas karaļa pilī. Miris 1949. gada 11. februārī Stokholmā.

## Darbi
**Bref och skizzer*, 1909 (zviedriski)
**Små skizzer*, 1888 (zviedriski)
**Red Cross and Iron Cross*, 1916 (angliski)
**The Story of San Michele*, 1929 (angliski), izdota latviski kā "Stāsts par Sanmikelu" (1971, 2005)
**En gammal bok om människor och djur*, 1931 (zviedriski)

## Ārējās saites

*Villa San Michele Kapri salā 
*Hildasholm - Muntes vasarnīca Zviedrijā
*Stāsts par Sanmikelu. Aksels Munte
Dell

***Dell Inc.*** ir globāls uzņēmums, kas veido, attīsta un ražo personālos datorus un citus ar datoriem saistītus produktus. Uzņēmums ir viens no pasaulē vadošajiem personālo datoru apgādātājiem. *Dell* galvenais birojs atrodas Teksasas pilsētā Raundrokā. No 1984. līdz 1988. gadam uzņēmuma nosaukums bija ***PC’s Limited***, bet no 1988. līdz 2003. gadam — ***Dell Computer Corporation***.

Uzņēmumu 1984. gadā dibināja amerikānis Maikls Dells, kas tajā laikā bija students Teksasas Universitātē Ostinā. Sākotnēji viņš biznesu vadīja no kopmītņu istabas. Dells sāka sniegt pielāgotus uzlabojumus datoriem. Šāds darbs nesa peļņu, un tādēļ viņš tajā pašā gadā beidza studēt, lai sāktu veidot datorus. 1985. gadā uzņēmums izlaida *[[Turbo PC]]*, kas bija Della pirmais paša dizainētais dators. 1988. gadā uzņēmums kļuva par akciju sabiedrību. Pirmais piezīmju dators 316LT tika izlaists 1989. gadā. 1994. gadā *Dell* bija pirmais uzņēmums, kas savos datoros sāka izmantot litija-jona baterijas. 1996. gadā savu produkciju klientiem sāka piedāvāt internetā. 21. gadsimtā uzņēmums sāka ražot televizorus un digitālās kameras un citus ar datoriem saistītus produktus.

2015. gada 12. oktobrī paziņots, ka *Dell Inc.* par 67 miljardiem USD iegādāsies datu uzglabāšanas uzņēmumu *[[EMC]]*. Šis ir lielākais darījums informācijas un telesakaru tehnoloģiju nozarē. Pēc tirgus regulatoru un akcionāru apstiprinājuma šis darījums tiks pabeigts 2016. gada vidū.

2018. gada 1. jūnijā konsorcijs *BCPE Pangea Cayman*, kurā ietilpa *[[SK Hynix]]*, *[[Apple]]*, *Dell* un *[[Seagate Technology]]*, pabeidza *[[Toshiba]]* *NAND* zibatmiņas un pusvadītāju disku nodaļas *Toshiba Memory* (kopš 2019. gada *[[Kioxia]]*) 49,9 % kapitāldaļu iegādi.

## Atsauces

## Ārējās saites
* Uzņēmuma vietne
Birze (šaursliežu stacija)

**Birze** ir pieturas punkts šaursliežu dzelzceļa līnijā Gulbene—Alūksne. Tas atrodas Gulbenes novada Beļavas pagastā, pie neliela autoceļa, kas ved no Butāniem uz Gulbīti. 2016. gada 3. septembrī Birzē tika atklāta jauna koka nojume, kas izgatavota atbilstoši vēsturiskajam 1930. gadu dizainam un krāsojumam.

## Vēsture
Pieturas punkts vilcienu sarakstos parādās no 20. gadsimta 50. gadiem. 1980. gados pieturā ir bijusi pasažieru nojume, kura nav saglabājusies. No  vilciens šeit apstājas tikai pēc pieprasījuma (ja pasažierim ir biļete līdz šai pieturai, vai ja pieturā gaida cilvēks). Līdz 2016. gada septembrim pieturas punktā nebija nekādu ēku vai nojumes, tikai soliņš pasažieriem. 

## Attēlu galerija

Attēls:Birzes šaursliežu stacija 17.jpg|Tvaika lokomotīve "Ferdinands" pienāk Birzē
Attēls:Birzes šaursliežu stacija 18.jpg|Birzes pieturas punkts 2016. gada septembrī
Attēls:Birzes šaursliežu stacija 11.JPG| Pieturas punkts 2011. gada pavasarī
Attēls:Birzes šaursliežu stacija 01.JPG|Pieturas punkts 2011. gada pavasarī
Attēls:Birzes šaursliežu stacija 15.JPG|Autoceļš Butāni—Gulbītis pie Birzes pieturas punkta
Attēls:Birzes šaursliežu stacija 08.JPG| Birzes pieturas punkts ar pārbrauktuvi priekšplānā
Attēls:Birzes šaursliežu stacija 07.JPG|Sliežu ceļš pie Birzes pieturas punkta
Attēls:Birzes šaursliežu stacija 10.JPG| Vilcienu kustības saraksts
Attēls:Birzes šaursliežu stacija 13.JPG|Birzes pieturas punkta soliņš


## Ārējās saites
* Birzes pieturas fotogrāfijas 

## Atsauces
Emīlija Benjamiņa

**Emīlija Benjamiņa** (arī **Elka**; dzimusi **Simsone** , mirusi ) bija latviešu žurnāliste, izdevēja un sabiedriska darbiniece.

## Dzīvesgājums
Dzimusi 1881. gada 10. septembrī (pēc vecā stila - 29. augustā) Rīgā, dzelzceļa uzrauga Andreja Simsona ģimenē, kas pārcēlusies no Kokneses apvidus. Māte Ede Simsone (dzimusi Ūsiņa) (1851-1933) strādāja laikrakstu "Dienas Lapa" (no 1886) un "Dzimtenes Vēstneša" (pēc 1905) ekspedīcijās. Viņas māsas bija vēlākās aktrises Minna (Tusnelda) Simsone (1876-1932) un Anija Simsone (1890-1967).
Mācījās tirdzniecības skolā, strādāja izdevuma *Rigaer Tageblatt* u.c. kantoros, rakstīja vācu un latviešu izdevumiem par latviešu teātri. 1906. gadā apprecējās ar dziedātāju Ernestu Elku-Elksnīti (1878-1940), laulība šķirta 1908. gadā.

1911. gadā kopā ar žurnālistu Antonu Benjamiņu nodibināja laikrakstu "Jaunākās Ziņas", bija līdzizdevēja un redaktore dažādos žurnālos un laikrakstos (1912—1916). 1917. gadā atvēra tolaik lielāko rakstāmlietu veikalu Audēju ielā. 1922. gadā apprecējās ar A. Benjamiņu un 1924. gadā sāka izdot nedēļas žurnālu "Atpūta".
Vadīja Jūrmalas Palīdzības un labierīcības biedrības un Rīgas sabiedriskās palīdzības komiteju līdzekļu vākšanas komisijas.

Pēc Latvijas okupācijas 1940. gadā tika nacionalizēti visi Benjamiņas īpašumi (mājas Rīgā un Valdeķos, vasarnīca Rīgas Jūrmalā, izdevniecība un veikals). 1941. gada jūnija deportāciju laikā Latvijā Benjamiņu aizveda uz Krieviju un ieslodzīja Usoļlaga soda nometnē, kur viņa gāja bojā 1941. gada 23. septembrī. 

## Piemiņa
2021.&nbsp;gada 20.&nbsp;septembrī notika daudzsēriju spēlfilmas "Emīlija. Latvijas preses karaliene" pirmizrāde, kurā atspoguļots E.&nbsp;Benjamiņas dzīves gājums no žurnāla "Atpūta" pirmsākumiem līdz bojāejai.

## Apbalvojumi
* Triju Zvaigžņu ordenis, ceturtā šķira (1932)
* Triju Zvaigžņu ordenis, trešā šķira (1937)
*Zviedrijas Vāsas ordeņa 1. šķiras zelta medaļa

## Atsauces
Laidzes ezers

**Laidzes ezers** ir caurteces ezers Talsu novada Laidzes pagastā. Pieder pie Grīvas baseina. Ezeram ir garena forma, izstiepts ziemeļaustrumu—dienvidrietumu virzienā. Krasti zemi, lēzeni, grūti pieejami, ezerā viena sala (0,4 ha). Ietek Isla (dienvidu galā) un vairāki grāvji. Notece pa Sārceni uz Rīgas līci. Pēc 1967. gada projekta izdarīta pieguļošās platības nosusināšana un ūdens līmeņa pacelšana par 1,2 m. Uz iztekošās upes meniķis.

Makrofīti: niedres, meldri, pameldri, lēpes, glīvenes, raglapes, hāras. Ezerā mīt līdaka, plaudis, plicis, rauda, rudulis, līnis, vīķe, asaris, zutis, karūsa, ausleja, ķīsis, akmeņgrauzis, bārdainais akmeņgrauzis, karpa. Zvejas tiesības pieder valstij. Gar ezera dienvidu krastu iet autoceļš P127. Piekrastē divas apdzīvotās vietas: Laidze dienvidrietumu krastā un Sārcene dienvidaustrumu krastā. Krastā peldvietas, laivu bāze.

## Atsauces
Koi No Yokan

***Koi No Yokan*** ir septītais amerikāņu rokgrupas *[[Deftones]]* studijas albums. Tas tika izlaists .

Grupas līderis Čino Moreno raksturoja albumu kā "dinamisku" ar pilnu skaņas apjomu un norādīja, ka basists Serhio Vega bija vairāk iesaistījies albuma tapšanā kā iepriekšējā ierakstā *[[Diamond Eyes]]*. 2012. gada 19. septembrī grupa izdeva dziesmu *[[Leathers]]* kā reklāmsinglu bezmaksas lejupielādes formātā grupas mājaslapā. 2012. gada 8. oktobrī *Leathers* tika izdots kā albuma pirmais singls. 2012. gada 3. oktobrī *Deftones* dziesma *[[Tempest]]* tika publicēta straumēšanai portālā *[[PureVolume]]*. Šī dziesma kā singls tika izdota 2012. gada 9. oktobrī.

## Dziesmu saraksts

## Atsauces

## Ārējās saites
* Oficiālā ''Deftones'' mājas lapa
Kontralts

**Kontralts** () ir viszemākais sieviešu balss tips, kas ir zemāks par sieviešu altu, bet augstāks par vīriešu tenoru. Kontralta balss diapazona robežas ir no Fa mazās oktāvas līdz Fa otrajai oktāvai. Bieži operu partitūrās kontralta balss partijas ir rakstītas arī zēnu balsīm. Visraksturīgākais un visizteiksmīgākais ir zemais un daļēji vidējais kontralta balss reģistrs. 

Kontraltus mēdz iedalīt k*oloratūrkontraltos*, l*iriskajos kotraltos* un d*ramatiskajos kontraltos*.

## Literatūra
*Kārkliņš, Ludvigs*. **Mūzikas Leksikons**. Izd. R.: "Zvaigzne", 1990. — 336. lpp., il. .
2008. gada Pasaules čempionāts šosejas riteņbraukšanā

**2008. gada [[Pasaules čempionāts šosejas riteņbraukšanā]]** notika Varēzē, Itālijā, no 23. līdz 28. septembrim. Čempionāts sastāvēja no grupas un individuālā brauciena vīriešiem, sievietēm un vīriešiem līdz 23 gadu vecumam. Tas bija 81. Pasaules čempionāts.

## Sacensību kopsavilkums

## Medaļu tabula

## Ārējās saites

* 
* UCI lapa Pasaules čempionātiem
* Cyclingnews.com lapa
Džofrijs Lupuls

**Džofrijs Lupuls** (; dzimis 1983. gada 23. septembrī) ir bijušais kanādiešu hokejists, malējais uzbrucējs. Karjeras laikā aizvadījis 701 spēli Nacionālajā hokeja līgā, gūstot 420 rezultativitātes punktus.

## Spēlētāja karjera
Pēc vairākām Rietumu hokeja līgā aizvadītām sezonām, profesionāļa karjeru Lupuls sāka 2003.—04. gada sezonā, ko gandrīz pilnībā aizvadīja Anahaimas "Mighty Ducks" sastāvā. 2004.—05. gada NHL sezonas lokauta laikā Lupuls spēlēja Amerikas hokeja līgas klubā Sinsinati "Mighty Ducks", taču pēc tam vēl gadu aizvadīja Anahaimā, 2006. gada vasarā tiekot aizmainīts uz Edmontonas "Oilers" vienību.

Pēc vienas "Oilers" sastāvā aizvadītas sezonas komanda uzbrucēju aizmainīja uz Filadelfijas "Flyers" vienību, viņš rezultativitātei atkal pieaugot. Pēc pirmās "Flyers" aizvadītās sezonas Lupuls līgumu ar klubu pagarināja uz četriem gadiem. Tiesa, 2009. gada vasarā hokejists tika aizmainīts uz Anahaimas "Ducks" vienību.

Traumu dēļ 2009.—10. gada sezonā Lupuls aizvadīja vien 23 spēles, nākamās sezonas ievadā uzbrucējam izlaižot vēl 28 spēles. 2010.—11. gada sezonas vidū Lupuls tika aizmainīts uz Toronto "Maple Leafs". Tās sastāvā viņš 2011.—12. gada sezonu noslēdza ar 67 punktiem 66 spēlēs, tādējādi būdams komandas otrs rezultatīvākais spēlētājs aiz Fila Kesela. Savainojumu dēļ Lupuls izlaida virkni spēļu no 2013. līdz 2016. gadam. Lai gan Lupulam vēl bija spēkā esošs līgums ar "Maple Leafs", komanda izvēlējās uzbrucēju paturēt savainoto spēlētāju sarakstā. Savu pēdējo spēli profesionāļa karjera Lupuls aizvadīja 2015.—16. gada sezonā.

## Ārējās saites
Alts (balss)

**Alts** (, ,  — 'augsts') ir zema sieviešu vai bērna balss, kas ir zemāka par mecosoprānu, bet augstāka par kontraltu un tiek klasificēta kā otrā balss četru balsu pamatsistēmā (soprāns, alts, tenors, bass). Alta balss diapazona robežas ir no La mazās oktāvas līdz La otrajai oktāvai. Pēc sava apjoma alta balss ir līdzīga mecosoprānam, tāpēc bieži vien repertuāra izvēlē alti un mecosoprāni brīvi izvēlas starp abu balsu partitūrām.

thumb|center|200px|Alta balss diapazons

## Literatūra
Kārkliņš, Ludvigs. "Mūzikas Leksikons". Izd. R.: "Zvaigzne", 1990. — 336. lpp., il. .
UCI Continental Circuits

***UCI Continental Circuits*** ir šosejas riteņbraukšanas sacensības, kuras organizē Starptautiskā Riteņbraukšanas savienība (UCI). Sacensības notiek piecos reģionos (Eiropa, Āfrika, Okeānija, Āzija un Amerika) un pēc savas nozīmības ir zemākas par UCI Pasaules tūri. Gan UCI Pasaules tūre, gan šīs sacensības sastāv no vairākām sacensībām, kurās regulāri sacenšas dažādas riteņbraukšanas komandas. UCI radīja *Continental Circuits*, lai popularizētu riteņbraukšanas sacensības ārpus Eiropas, kas ir nozīmīgākais riteņbraukšanas centrs un kur notiek visas trīs Lielās tūres.

## Ārējās saites
* UCI Africa Tour 
* UCI America Tour 
* UCI Asia Tour 
* UCI Europe Tour 
* UCI Oceania Tour 
* UCi skaidrojums par sacensībām 
* Plašāks skaidrojums
1993. gada Eiropas čempionāts basketbolā

**1993. gada [[Eiropas čempionāts basketbolā]]** (*EuroBasket 1993*) bija 28. kontinenta čempionāts, kas norisinājās Vācijā laika posmā no  līdz . Eiropas čempionātā piedalījās 16 Eiropas vīriešu basketbola valstsvienības. Uzvaru tajā izcīnīja Vācijas izlase.

Latvijas basketbola izlase čempionātā ieņēma 9. vietu.

## Grupu turnīrs

### A grupa

|}

### B grupa

|}

### C grupa

|}

### D grupa

|}

## Otrā kārta

### E grupa

|}

### F grupa

|}

## Izslēgšanas spēles

### 5.—8. vieta

## Vietu sadalījums

## Ārējās saites
* ''FIBA Europe'' profils 
* ''Eurobasket'' profils 
* ''Linguasport'' profils 
* ''Todor66'' profils
HK Gomel

***HK Gomel*** (*ХК Гомель*) ir hokeja komanda, kas bāzēta Gomeļā, Baltkrievijā, un spēlē Baltkrievijas Ekstralīgā. Komanda dibināta 2000. gadā, 2003. gadā tā izcīnīja līgas čempiones titulu.

No 2010. līdz 2013. gadam trīs sezonas komandas sastāvā aizvadīja Atvars Tribuncovs, savukārt no 2013. līdz 2016. gadam komandas rindās spēlēja Edijs Brahmanis. 2004.—05. gada sezonā kluba sastāvā četras spēles aizvadīja Aleksandrs Kerčs, 2009.—10. gada sezonu Gomeļā aizvadīja Elvis Želubovskis, taču 2007.—08. gada sezonā komandā spēlēja uzreiz trīs Latvijas hokejisti — Viktors Bļinovs, Lauris Dārziņš un Sergejs Naumovs.

## Ārējās saites
* Komandas oficiālā mājaslapa
* Eliteprospects.com komandas lapa
Grodņas "Neman" (hokejs)

**Grodņas "Neman"** (*Неман Гродно*) ir hokeja komanda, kas bāzēta Grodņā, Baltkrievijā, un spēlē Baltkrievijas Ekstralīgā. Komanda dibināta 1988. gadā, septiņas reizes (1998., 1999., 2001., 2013., 2014., 2017. un 2018 gadā) tā izcīnījusi līgas čempiones titulu. 2015. gadā "Neman" izcīnīja Kontinentālo kausu.

2006.—07. gada sezonā kluba sastāvā spēlēja Viktors Bļinovs un Vents Feldmanis, pāris spēles aizvadot arī Mārtiņam Raitumam un Valērijam Fiļimonovam. 2007.—08. gada sezonā Grodņā spēlēja Juris Štāls, taču 2011.—12. gada sezonā — Sergejs Pečura un Kaspars Saulietis. 2014.—15. gada sezonā uz pārbaudes laiku komandai pievienojies bija arī Aleksejs Širokovs, kurš kopā ar komandu izcīnīja Kontinentālo kausu.

## Ārējās saites
* Komandas oficiālā mājaslapa 
* Eliteprospects.com komandas lapa
Minskas "Yunost"

**Minskas "Yunost"** (*Юнасць Мінск*) ir hokeja komanda, kas bāzēta Minskā, Baltkrievijā, un spēlē Baltkrievijas Ekstralīgā. 

Komanda dibināta 1991. gadā, astoņas reizes (2004, 2005, 2006, 2009, 2010, 2011, 2016, 2019) tā izcīnījusi Baltkrievijas čempiones titulu. 2007., 2011. un 2017. gadā komanda izcīnījusi Kontinentālo kausu. No 2012. līdz 2013. gadam "Yunost" spēlēja Krievijas Augstākajā līgā.

2006.—07. gada sezonu "Yunost" aizvadīja Miķelis Rēdlihs un Igors Bondarevs, 2010.—11. gada sezonā vienu spēli kluba sastāvā aizvadīja Edgars Uleščenko, bet 2011.—12. gada sezonā tajā spēlēja Armands Bērziņš.

## Ārējās saites
* Komandas oficiālā mājaslapa
* Eliteprospects.com komandas lapa
Žlobinas "Metallurg"

**Žlobinas "Metallurg"** (*Металлург Жлобин*) ir hokeja komanda, kas bāzēta Žlobinā, Baltkrievijā, un spēlē Baltkrievijas Ekstralīgā. Komanda dibināta 2006. gadā, 2012. gadā tā izcīnīja līgas čempiones titulu.

## Latvijas hokejisti "Metallurg" sastāvā

## Ārējās saites
* Komandas oficiālā mājaslapa
* Eliteprospects.com komandas lapa
Mogiļevas "Khimvolokno"

**Mogiļevas "Khimvolokno"** ir hokeja komanda, kas bāzēta Mogiļevā, Baltkrievijā, un spēlē Baltkrievijas Ekstralīgā. Komanda dibināta 2000. gadā.

2012.—13. gada sezonā kluba sastāvā vairākas spēles aizvadīja Ivans Dmitrijevs.

## Ārējās saites
* Komandas oficiālā mājaslapa 
* Eliteprospects.com komandas lapa
Pardubice

**Pardubice** () ir pilsēta Čehijas centrālajā daļā, 96 kilometru attālumā no Prāgas. Pardubice atrodas Elbas upes krastos un ir Pardubices apgabala un Pardubices apriņķa centrs.

## Vēsture
Pardubice pirmoreiz minēta 1295. gadā, pilsētas tiesības ieguvusi ap 1340. gadu. Ilgu laiku atradās Hābsburgu impērijas sastāvā. No 1918. gada — Čehoslovākijas sastāvā. Kopš 1993. gada — Čehijā.

## Ekonomika
Pardubice ir vieta, kur tika radīta un kur ražo vienu no vispazīstamākajām plastikāta sprāgstvielām — Semtex. Pilsētā atrodas naftas pārstrādes, militārās un elektronisko komponentu rūpnīcas. Pilsētai ir arī sava lidosta.

## Sports
Pilsētā bāzēts Čehijas Ekstralīgas klubs Pardubices "Dinamo", kas ir trīskārtējs Čehijas un trīskārtējs Čehoslovākijas čempions. Pardubice ir pazīstama ar tradicionālu šaha turnīru un 1874. gadā dibinātajām jāšanas sacensībām *Velká pardubická*.

## Cilvēki
Pardubice ir hokejista Jana Bulisa (1978), hokejista Dominika Hašeka (1965), hokejista Aleša Hemska (1983) un lingvista Vilēma Matesiusa (*Vilém Mathesius*, 1882-1945) dzimtā pilsēta

## Atsauces

## Ārējās saites

* Oficiālā mājas lapa
* HC Pardubice
* Pardubice pilsētas informācijas lapas
Rauma

**Rauma** () ir pilsēta Somijas dienvidrietumos, Botnijas līča krastā. Tā atrodas 92 kilometru attālumā no Turku un 50 kilometru attālumā no Pori.

Raumas vecpilsēta ir iekļauta UNESCO Pasaules mantojuma sarakstā.

Pilsētā bāzēts Somijas hokeja līgas klubs Raumas "Lukko", kas 1963. gadā izcīnīja līgas čempiones titulu.

Raumā atrodas *[[Metsä Fibre]]* celulozes fabrika.

## Atsauces

## Ārējās saites

*Pilsētas oficiālā mājaslapa
Zalcburgas "Red Bull" (hokejs)

**Zalcburgas "Red Bull"** () ir hokeja komanda, kas bāzēta Zalcburgā, Austrijā, un spēlē Austrijas hokeja līgā. Komanda dibināta 1977. gadā. Līgas čempiones titulu tā izcīnījusi astoņas reizes, savukārt par Austrijas čempioni kļuvusi vienpadsmit reizes.

2005.—06. gada sezonā kluba sastāvā spēlēja latviešu vārtsargs Artūrs Irbe, taču 2008.—09. gada sezonā komandā spēlēja Oskars Cibuļskis.

## Izcīnītās vietas
### Austrijas hokeja līga

* 2023.—24. — **Čempione**
* 2022.—23. — **Čempione**
* 2021.—22. — **Čempione**
* 2020.—21. — Zaudējums pusfinālā
* 2019.—20. — *Netika noskaidrots*
* 2018.—19. — Zaudējums pusfinālā
* 2017.—18. — Zaudējums finālā
* 2016.—17. — Zaudējums pusfinālā
* 2015.—16. — **Čempione**
* 2014.—15. — **Čempione**
* 2013.—14. — Zaudējums finālā
* 2012.—13. — Zaudējums pusfinālā
* 2011.—12. — Zaudējums ceturtdaļfinālā
* 2010.—11. — **Čempione**
* 2009.—10. — **Čempione**
* 2008.—09. — Zaudējums finālā
* 2007.—08. — **Čempione**
* 2006.—07. — **Čempione**
* 2005.—06. — Zaudējums finālā
* 2004.—05. — *Neiekļuva izslēgšanas kārtā*

### Čempionu hokeja līga

## Skatīt arī
* FC Red Bull Salzburg, futbola klubs
## Ārējās saites
* Komandas oficiālā mājaslapa
* Eliteprospects.com komandas lapa
Novopolockas "Khimik-SKA"

**Novopolockas "Khimik-SKA"** ir hokeja komanda, kas bāzēta Novopolockā, Baltkrievijā, un spēlē Baltkrievijas Ekstralīgā. Komanda dibināta 1964. gadā, 1996. un 1997. gadā tā izcīnījusi Baltkrievijas čempiones titulu.

## Ārējās saites
* Komandas oficiālā mājaslapa
* Eliteprospects.com komandas lapa
Saļihorskas "Šahtjor" (hokejs)

**Saļihorskas "Šahtjor"** (, ) ir hokeja komanda, kas bāzēta Saļihorskā, Baltkrievijā, un spēlē Baltkrievijas Ekstralīgā. Komanda dibināta 2009. gadā. 2015. gadā pirmo reizi komandas pastāvēšanas vēsturē tā kļuva par Baltkrievijas čempioni.

2009.—10. gada sezonā pāris spēles komandas sastāvā aizvadīja Kaspars Saulietis, nākamajā sezonā pāris spēles aizvadīja Viktors Bļinovs, bet vēl pēc gada — arī Rolands Vīgners. 2012.—13. gada sezonas ievadā "Šahtjor" rindās spēlēja Raimonds Vilkoits. 2016.—17. gada sezonas pirmajā pusē komandas rindās bija arī Edijs Brahmanis.

## Ārējās saites
* Komandas oficiālā mājaslapa
* Eliteprospects.com komandas lapa
HK Vitebsk

***HK Vitebsk*** (, ) ir hokeja komanda, kas bāzēta Vitebskā, Baltkrievijā, un spēlē Baltkrievijas Ekstralīgā. Komanda dibināta 2000. gadā.

2011.—12. gada sezonā desmit spēles komandas sastāvā aizvadīja latviešu uzbrucējs Elvis Želubovskis.

## Ārējās saites
* Komandas oficiālā mājaslapa
* Eliteprospects.com komandas lapa
HC Ambrì-Piotta

***HC Ambrì-Piotta*** ir profesionāla hokeja komanda, kas bāzēta Ambrī, Šveicē, un spēlē Šveices hokeja līgā. Komanda dibināta 1937. gadā. Komandas augstākais panākums ir 1999. gadā izcīnītās Šveices čempionāta sudraba medaļas. 1999. un 2000. gadā komanda uzvarējusi Kontinentālā kausa izcīņā..

2004.—05. gada sezonā divas spēles komandas sastāvā aizvadīja Harijs Vītoliņš.

2022. gadā komanda izcīnīja Špenglera kausu.
## Atsauces

## Ārējās saites
* Komandas oficiālā mājaslapa
* Eliteprospects.com komandas lapa
SC Bern

**Schlittschuh-Club Bern** vai **SC Bern** ir profesionāla hokeja komanda, kas bāzēta Bernē, Šveicē, un spēlē Šveices hokeja līgā. Komanda dibināta 1931. gadā, Šveices čempiones titulu izcīnot 16 reizes. Pēdējo reizi komanda to paveica 2019. gadā.

Jau desmit gadus HK Bernes mājas spēles ir apmeklētākās visā Eiropā.

2021.—22. gada sezonu komandas rindās aizvadīja latviešu uzbrucējs Kaspars Daugaviņš. 2024.—25. gada sezonu komandas rindās aizvadīja latviešu uzbrucējs Ronalds Ķēniņš.

## Atsauces

## Ārējās saites
* Komandas oficiālā mājaslapa
* Eliteprospects.com komandas lapa
1987. gada Eiropas čempionāts basketbolā

**1987. gada [[Eiropas čempionāts basketbolā]]** (*EuroBasket 1987*) bija 25. kontinenta čempionāts, kas norisinājās Atēnas, Grieķijā laika posmā no  līdz . Eiropas čempionātā piedalījās 12 Eiropas vīriešu basketbola valstsvienības. Uzvaru tajā izcīnīja Grieķijas izlase.

## Grupu turnīrs

### A grupa

|}

### B grupa

|}

## Izslēgšanas spēles
### 1.—4. vieta

### 5.—8. vieta

### 9.—12. vieta

## Vietu sadalījums

## Ārējās saites
* ''FIBA Europe'' profils 
* ''Eurobasket'' profils 
* ''Linguasport'' profils 
* ''Todor66'' profils
HK Brest

**HK Brest** () ir hokeja komanda, kas bāzēta Brestā, Baltkrievijā, un spēlē Baltkrievijas Ekstralīgā. Komanda dibināta 2000. gadā.

2009.—10. gada sezonā Brestā spēlēja Aleksandrs Galkins, taču 2006.—07. gada sezonā vienu spēli aizvadīja arī Svjatoslavs Ņikiforovs.

## Ārējās saites
* Komandas oficiālā mājaslapa 
* Eliteprospects.com komandas lapa
EHC Biel

***EHC Biel*** ir profesionāla hokeja komanda, kas bāzēta Bīlē, Šveicē, un spēlē Šveices hokeja līgā. Komanda dibināta 1939. gadā. Tā pastāvēšanas laikā klubs izcīnījis trīs Šveices čempiones titulus, pēdējo reizi to paveicot 1983. gadā.

2022. gadā vairākas spēles komandas sastāvā aizvadīja latviešu uzbrucējs Miks Indrašis.

## Ārējās saites
* Komandas oficiālā mājaslapa
* Eliteprospects.com komandas lapa
EHC Kloten

***EHC Kloten*** ir profesionāla hokeja komanda, kas bāzēta Klotenē, Šveicē, un spēlē Nacionālajā līgā. Komanda dibināta 1934. gadā. Tā pastāvēšanas laikā klubs izcīnījis piecus Šveices čempiones titulus, pēdējo reizi to paveicot 1996. gadā.

No 2000. līdz 2016. gadam komandas nosaukums bija **Klotenes "Flyers"**.

No 2023. gada līdz 2026. gadam komandā spēlēja latviešu uzbrucējs Deniss Smirnovs.

## Līderi
### Spēlētāju sezonas rekordi

* Visvairāk gūto vārtu sezonā: Roberts Mongrēns, 44 (1985.—86.)
* Visvairāk rezultatīvo piespēļu sezonā: Kimo Rintanens, 44 (2008.—09.)
* Visvairāk gūto punktu sezonā: Roberts Mongrēns un Kents Nilsons, 77 (1985.—86. un 1990.—91.)
* Visvairāk soda minūšu sezonā: Viktors Stankesku, 126 (2012.—13.)
* Visvairāk gūto punktu sezonā, starp aizsargiem: Rons Vilsons, 58 (1980.—81.)

## Ārējās saites
* Komandas oficiālā mājaslapa
* Eliteprospects.com komandas lapa
Langnavas "Tigers"

**Langnavas "Tigers"** ir profesionāla hokeja komanda, kas bāzēta Langnavā Emmentālē, Šveicē, un spēlē NLA līgā. Komanda dibināta 1946. gadā. Vienīgo reizi Šveices čempiones titulu komanda izcīnījusi 1976. gadā.

2014.—15. gada sezonā komanda spēlēja NLB.

Pašlaik (2022) tās sastāvā spēlē latviešu vārtsargs Ivars Punnenovs un uzbrucēji Oskars Lapinskis un Rihards Melnalksnis. 2004.—05. gada sezonā vienu spēli komandas sastāvā aizvadīja latviešu uzbrucējs Harijs Vītoliņš.

## Ārējās saites
* Komandas oficiālā mājaslapa
* Eliteprospects.com komandas lapa
Tēmu Laine

**Tēmu Laine** (; dzimis 1982. gada 9. augustā) ir somu hokejists, malējais uzbrucējs.

## Spēlētāja karjera
Profesionāļa karjeru Laine uzsāka 1999.—2000. gada sezonā, kad pēc ilgāka Helsinku "Jokerit" sistēmā aizvadīta laika, visbeidzot debitēja tās SM līgas komandā. "Jokerit" sastāvā Laine nostiprinājās 2002.—03. gada sezonā.

2004. gada vasarā hokejists pievienojās Tamperes "Tappara" rindām, tās sastāvā aizvadot nākamās trīs sezonas. 2007.—08. gada sezonu Laine aizvadīja Turku TPS rindās, taču tad pievienojās Zviedrijas Elitsērijas klubam HV71, tā rindās aizvadot nākamās trīs sezonas, 2010. gadā izcīnot arī Zviedrijas čempiona titulu.

2011. gadā Laine pievienojās KHL klubam Minskas "Dinamo". Pēc 2012.—13. gada sezonas noslēguma pārcēlās uz Doneckas "Donbass" vienību, pēc Donbasa kara sākuma 2014. gadā atgriezās klubā HV71.

## Ārējās saites
HV71

**HV71** ir hokeja komanda, kas bāzēta Jenšēpingā, Zviedrijā, un spēlē Zviedrijas hokeja līgā. Klubs dibināts 1971. gadā, tā pastāvēšanas laikā piecas reizes izcīnot Zviedrijas čempionu titulu.

## Spēlētāji
### Līgas apbalvojumi
Komandas spēlētāji, kas saņēmuši līgas apbalvojumus.

* ***[[Guldpucken]]***
** Ulfs Dālens — 1998
** Johans Davidsons — 2004
** Stēfans Līvs — 2008
* ***[[Guldhjälmen]]***
** Kari Eloranta — 1986
** Esa Keskinens — 1996
** Andreass Karlsons — 2006
** Johans Davidsons — 2009
* **[[Honkena balva]]**
** Stēfans Līvs — 2002
** Ēriks Ešbergs — 2007
** Gustavs Veslau — 2013
* **[[Hokana Loba balva]]**
** Andreass Karlsons — 2006
* **[[Zviedrijas hokeja līgas Labākā debitanta balva|Līgas labākais debitants]]**
** Viljams Kārlsons — 2013
** Andreass Borgmans — 2017
* **[[Salminga balva]]**
** Miko Luoma — 2008
** Lorenss Piluts — 2018

## Ārējās saites
* Komandas oficiālā mājaslapa
* Eliteprospects.com komandas lapa
Deniss Zeidenbergs

**Deniss Zeidenbergs** (; dzimis 1981. gada 18. jūlijā) ir bijušais vācu hokejists, aizsargs, Vācijas hokeja izlases dalībnieks. Pēdējais klubs (2018) ko pārstāvēja bija Nacionālās hokeja līgas klubs Ņujorkas "Islanders".

## Spēlētāja karjera
Profesionāļa karjeru Zeidenbergs sāka 1999.—2000. gada sezonā, kad debitēja Vācijas hokeja līgas kluba Manheimas "Adler" sastāvā. Jau nākamajā sezonā aizsargs kluba rindās bija nostiprinājies, sezonas beigās izcīnot Vācijas čempiona titulu.

2002. gada vasarā Zeidenbergs pārcēlās uz Ziemeļameriku, pievienojoties NHL vienībai Filadelfijas "Flyers". 2004.—05. gada NHL sezonas lokauta laikā Zeidenbergs spēlēja "Flyers" fārmklubā Amerikas hokeja līgas klubā Filadelfijas "Phantoms", tā sastāvā izcīnot Kaldera kausu.

2005.—06. gada sezonas gaitā hokejists tika aizmainīts uz Fīniksas "Coyotes" rindām, taču nepilnu gadu vēlāk — jau uz Karolīnas "Hurricanes". "Hurricanes" Zeidenbergs spēlēja līdz 2008.—09. gada sezonas izskaņai, vasarā pievienojoties Floridas "Panthers" rindām.

Jau drīz "Panthers" hokejistu aizmainīja uz Bostonas "Bruins". Tās sastāvā 2010.—11. gada sezonas izskaņā aizsargs izcīnīja Stenlija kausu. "Bruins" rindās Zeidenbergs turpināja spēlēt līdz pat 2015.—16. gada sezonas noslēgumam. Īsi pirms 2016.—17. gada sezonas sākuma noslēdza viena gada līgumu ar Ņujorkas "Islanders".

Vācijas hokeja izlases sastāvā spēlējis 2002., 2006. un 2010. gada olimpisko spēļu turnīros, kā arī 2001., 2002. un 2008,kā arī 2017., 2018. gada Pasaules čempionātos.

## Ārējās saites
Mihaels Grabners

**Mihaels Grabners** (; dzimis 1987. gada 5. oktobrī) ir austriešu bijušais hokejists, malējais uzbrucējs.

## Spēlētāja karjera
Profesionāļa karjeru Grabners uzsāka 2003.—04. gada sezonā, spēlējot Austrijas hokeja līgas kluba HK Villaha sastāvā. 2004. gada vasarā Grabners gan pārcēlās uz Ziemeļameriku, nākamās trīs sezonas aizvadot Rietumu hokeja līgā.

2007.—08. gada sezonu hokejists uzsāka AHL vienībā Manitobas "Moose", taču 2009.—10. gada sezonā aizvadīja 29 spēlēs arī NHL kluba Vankūveras "Canucks" sastāvā. 2010.—11. gada sezonu uzbrucējs uzsāka jau Ņujorkas "Islanders" rindās.

2012.—13. gada NHL sezonas lokauta laikā spēlēja Austrijas hokeja līgas klubā HK Villaha, taču tad atgriezās "Islanders" rindās. 2015. gada vasarā tika aizmainīts uz Toronto "Maple Leafs", taču gadu vēlāk noslēdza divu gadu līgumu ar Ņujorkas "Rangers". 2018. gada februārī tika aizmainīts uz Ņūdžersijas "Devils", taču vasarā noslēdza trīs gadu līgumu ar Arizonas "Coyotes".

## Ārējās saites
Stokholmas "AIK Ishockey"

**Stokholmas AIK Ishockey** (***A'''llmänna '''I'''drotts'''k'''lubben'') ir [[Hokejs|hokeja]] komanda, kas bāzēta [[Stokholma|Stokholmā]], [[Zviedrija|Zviedrijā]], un spēlē [[Hockeyallsvenskan|Allsvenskan]] līgā. Klubs dibināts [[1921. gads|1921]]. gadā, tā pastāvēšanas gaitā septiņas reizes izcīnot [[Zviedrija]]s čempiones titulu. Pēdējo reizi par čempioni komanda kļuvusi [[1984. gads|1984]]. gadā.

1998.—99. gada sezonā AIK spēlēja [[Rodrigo Laviņš]]. No [[2012. gads|2012]]. līdz [[2014. gads|2014]]. gadam tā sastāvā spēlēja [[Edgars Cgojevs|Edgars Kļaviņš]], tāpat 2013.—14. gada sezonā vairākas spēles AIK sastāvā aizvadīja arī [[Guntis Galviņš]].

2004.—05. gada sezonā atsevišķas spēles kluba sastāvā aizvadīja [[Jānis Andersons (hokejists)|Jānis Andersons]] un [[Edžus Kārkliņš]]. Tobrīd gan klubs spēlēja vien Zviedrijas trešajā spēcīgākajā līgā.

== Spēlētāji ==
=== Līgas apbalvojumi ===
Komandas spēlētāji, kas saņēmuši līgas apbalvojumus.

* ***Guldpucken***
**  [[Berts Ola Nordlanders]] — 1967
**  [[Leifs Holmkvists]] — 1968, 1970
**  [[Rolfs Edbergs]] — 1978
**  [[Pērs Ēriks Eklunds]] — 1984
**  [[Bo Berglunds]] — 1988
**  [[Viktors Fasts]] — 2011
* ***Guldhjälmen**''
**  [[Rikards Francens]] — 2000
* **Hokana Loba balva**
**  [[Roberts Burakovskis]] — 1990
* **Līgas labākais debitants'''
**  Maikls Nīlanders — 1992

## Ārējās saites
* Komandas oficiālā mājaslapa
* Eliteprospects.com komandas lapa
Edgars Cgojevs

**Edgars Cgojevs**, līdz 2015. gadam **Edgards Kļaviņš** (dzimis 1993. gada 10. martā), ir latviešu hokejists, malējais uzbrucējs. Pašlaik (2018) spēlē Latvijas hokeja 1. līgas kluba Venta 2002 sastāvā.

## Spēlētāja karjera
Kopš 2008. gada spēlēja dažādās Zviedrijas junioru līgās, 2011.—2012. gada sezonu aizvadīja Stokholmas AIK U-20 komandā, 2012.—2013. gada sezonā izsaukts uz AIK Zviedrijas Elitsērijas komandu, jau savā pirmajā spēlē tās sastāvā atzīmējoties ar rezultatīvu piespēli. 2013.—2014. gada sezonā AIK sastāvā aizvadīja vien sešas spēles, sezonas lielāko daļu aizvadot Hockeyallsvenskan klubos *[[Timrå IF]]* un *[[IF Troja-Ljungby]]*.

Latvijas junioru izlases rindās spēlējis 2012. gada Pasaules čempionātā junioriem, kā arī 2010. un 2011. gada Pasaules čempionātos U-18 jauniešiem.
Latvijas hokeja izlases sastāvā debitēja 2014. gada 10. aprīļa pārbaudes spēlē pret Somijas izlasi.

2015. gada sākumā kļuva zināms, ka Edgars Kļaviņš nomainījis uzvārdu uz Cgojevs un sāka spēlēt Kazahstānas Atirau "Beibarys" (*Бейбарыс*) vienībā,
vēlāk Bitomas "Polonia" (2015) un Opoles "Orlik" (2015-2016) vienībās.

## Atsauces

## Ārējās saites
2010. gada Pasaules čempionāts hokejā junioriem

**2010. gada Pasaules čempionāts hokejā junioriem** norisinājās no 2009. gada 26. decembra līdz 2010. gada 5. janvārim Saskatūnā un Redžīnā, Kanādā. Tas bija jau 34. oficiālais Pasaules čempionāts hokejā junioriem.

## Augstākā divīzija
### Pirmā kārta
#### A grupa

#### B grupa

### Turnīrs par palikšanu

### Izslēgšanas kārta

#### Fināls

### Vietu sadalījums un statistika

#### Vietu sadalījums

#### Rezultatīvākie spēlētāji

#### Labākie vārtsargi

## Ārējās saites
*Starptautiskās hokeja federācijas oficiālā mājaslapa
Dereks Stepans

**Dereks Stepans** (; dzimis 1990. gada 18. jūnijā) ir amerikāņu bijušais hokejists, centra uzbrucējs.

## Spēlētāja karjera
Profesionāļa karjeru Stepans sāka 2010.—11. gada sezonā, kuru aizvadīja NHL vienībā Ņujorkas "Rangers". Savā debijas spēlē uzbrucējs atzīmējās ar uzreiz trim gūtiem vārtiem. 2013.—14. gada sezonā kopā ar "Rangers" sasniedza Stenlija kausa finālu, tajā gan piekāpjoties Losandželosas "Kings" hokejistiem. Stepans bija viens no rezultatīvākajiem "Rangers" spēlētājiem līdz pat 2017. gada jūnijam, kad tika aizmainīts uz Arizonas "Coyotes".

ASV hokeja izlases sastāvā spēlējis 2011. gada Pasaules čempionātā, kā arī 2010. gada Pasaules čempionātā junioriem, tajā kopā ar izlasi izcīnot zelta medaļas un noslēdzot turnīru kā tā rezultatīvākais spēlētājs.

## Ārējās saites
Džons Karlsons

**Džons Karlsons** (; dzimis 1990. gada 10. janvārī) ir amerikāņu hokejists, aizsargs. Kopš 2009. gada Karlsons spēlē Nacionālās hokeja līgas kluba Vašingtonas "Capitals" sastāvā.

## Spēlētāja karjera
Profesionāļa karjeru Karlsons uzsāka 2008.—09. gada sezonā, kad tās izskaņā debitēja Amerikas hokeja līgas kluba Hēršijas "Bears" sastāvā. "Bears" rindās aizsargs spēlēja nākamajā sezonā, tās gaitā 29 spēlēs laukumā gan izejot arī Vašingtonas "Capitals" sastāvā. 2010.—11. gada sezonā Karlsons "Capitals" rindās jau bija nostiprinājies, to noslēdzot kā komandas rezultatīvākais aizsargs. 2014.—15. gada sezonu noslēdza ar 55 punktiem, tādējādi būdams sestais visas līgas rezultatīvākais aizsargs. 2018. gadā kopā ar "Capitals" izcīnīja Stenlija kausu. 2020. gadā Karlsons tika iekļauts līgas simboliskajā izlasē.

ASV hokeja izlases rindās spēlējis 2014. gada olimpisko spēļu turnīrā. Junioru vecumā spēlējis arī 2010. gada Pasaules čempionātā junioriem, tajā kopā ar izlasi izcīnot zelta medaļas un Karlsonam gūstot arī uzvaru nesošos vārtus turnīra finālā.

## Ārējās saites
Benžamins Koncs

**Benžamins Koncs** (*Benjamin Conz*; dzimis 1991. gada 13. septembrī) ir šveiciešu hokejists, vārtsargs. Pašlaik (2020) Koncs spēlē Šveices hokeja līgas kluba *[[HC Ambrì-Piotta]]* sastāvā.

## Spēlētāja karjera
Profesionāļa karjeru Koncs uzsāka 2008.—09. gada sezonā, debitējot Šveices hokeja līgas kluba HK Ženēva sastāvā. Nākamās trīs sezonas vārtsargs aizvadīja Langnavas "Tigers" rindās. 2011.—12. gada sezonā bija *[[HC Lugano]]* pamatvārtsargs, taču tad pievienojās HK Frībūra-Goterona rindām. Koncs bija komandas pamatvārtsargs nākamās piecas sezonas, 2013. gadā žurnālistu balsojumā tiekot iekļauts līgas simboliskajā izlasē. 2017. gadā vārtsargs pārcēlās uz *[[HC Ambrì-Piotta]]*.

Šveices hokeja izlases sastāvā spēlējis 2010. un 2011. gada Pasaules čempionāts junioriem, 2010. gadā tiekot atzīts par turnīra labāko vārtsargu.

## Ārējās saites
Igors Bobkovs

**Igors Bobkovs** (; dzimis 1991. gada 2. janvārī) ir krievu hokejists, vārtsargs. Pašlaik (2019) Bobkovs spēlē Kontinentālās hokeja līgas kluba Omskas "Avangard" rindās.

## Spēlētāja karjera
Karjeru Ziemeļamerikā Bobkovs uzsāka 2010.—11. gada sezonā, kad pievienojās Ontārio hokeja līgas klubam Londonas "Knights". Sezonas gaitā vārtsargs aizvadīja divas spēles arī Amerikas hokeja līgas kluba Sirakjūsas "Crunch" rindās. Nākamajā sezonā Bobkovs spēlēja OHL vienībā Kingstonas "Frontenacs", "Crunch" rindās aizvadot četras spēles.

2012.—13. un 2014.—15. gada sezonās Bobkovs tika pieteikts vairākām NHL spēlēm Anahaimas "Ducks" rindās, taču laukumā ne reizi nedevās, tā arī nepiedzīvojot savu NHL debiju. No 2012. līdz 2015. gadam spēlēja AHL vienības Norfolkas "Admirals" un ECHL kluba Jūtas "Grizzlies" rindās.

2015. gada vasarā atgriezās Krievijā, pievienojoties KHL klubam Vladivostokas "Admiral". "Admiral" sastāvā aizvadīja trīs sezonas, līdz parakstīja divu gadu līgumu ar Omskas "Avangard".

Krievijas hokeja izlases rindās spēlējis 2010. un 2011. Pasaules čempionātos junioriem, 2011. gadā kopā ar izlasi izcīnot zelta medaļas.

## Ārējās saites
HC Fribourg-Gottéron

***HC Fribourg-Gottéron*** ir profesionāla hokeja komanda, kas bāzēta Fribūrā, Šveicē, un spēlē Šveices hokeja līgā. Komanda dibināta 1938. gadā.

Šveices čempiones titulu komanda nekad nav izcīnījusi, taču četras reizes tā ir izcīnījusi sudraba medaļas. Pēdējo reizi komanda to paveica 1994. gadā.

2014.—15. gada sezonā komandā spēlēja latviešu uzbrucējs Jānis Sprukts.

2006.—07. gada sezonā komandā spēlēja Krišjānis Rēdlihs, 2007.—08. gada sezonā sešas spēles tajā aizvadīja arī Oļegs Sorokins, savukārt 2012.—13. gada sezonā vienu spēli komandas rindās aizvadīja Juris Zandovskis.

## Ārējās saites
* Komandas oficiālā mājaslapa
* Eliteprospects.com komandas lapa